《伤离新体》
南北朝·萧纲

伤离复伤离。别后情郁纡。凄凄隐去棹。悯悯怆还途。

戚戚意不申。转顾独沾襟。前驱经御宿。后骑历河漘。

胡香翼还幰。清笳送后尘。落日斜飞盖。馀晖承画轮。

柳影长横路。槐枝深隐人。桂宫夕掩铜龙扉。甲馆宵垂云母帏。

胧胧月色上。的的的夜萤飞。草香袭余袂。露洒沾人衣。

带堞凌城云乱聚。排枝度叶鸟争归。碗中浮蚁不能酌。琴间玉徽调别鹤。

别鹤千里别离声。弦调轸急心自惊。试起登南楼。还向华池游。

前时筱生今欲合。近日栽荷尚不抽。犹是衔杯共赏处。今兹对此独生愁。

登楼望暧暧。山种自分态。偃师虽北连。轘辕已南背。

远听寂无闻。遥瞻目有阂。含诧意不迷。长叹情无赖。

作者简介：萧纲（503―551），梁代文学家。即南朝梁简文帝。字世缵。南兰陵（今江苏武进）人。梁武帝第三子。由于长兄萧统早死，他在中大通三年（531年）被立为太子。太清三年（549年），侯景之乱，梁武帝被囚饿死，萧纲即位，大宝二年（551年）为侯景所害。